Ńdɔ̄ hḿ éyɔŋ dzí, ǎ Yóbo, vógólo ǹkɔ́bɔ̄ wáma, kə́ə́ge fɔ́ɔ́ álɔ̄, ó wog bibúg byámā bísə ! 2Ma fɔ́ɔ́ nyɔ̄lɔ́ māyái anyu, oyə́m wámā wâkomozan ǹkɔ́bɔ̄ ânyu étēde. 3Mayi fɔ́ɔ́ kɔ́bɔ̄ mam tə́tə̄lə́ təge ai miǹkɔ́d, anə́ mə́ nə́ á ńnə̄m wámā étē. M̀faŋ bə́bə́lá ńgɔ biyé bí anyu byámā byáyi kɔ́bɔ. Ḿvəbə̌ Zāmbá ngɔ̄ ó ngákom ma, ńdɔ fəb Shadái yavə́ ma enyiŋ. 5Ngə́ ó nə ai ngul yǎ yalǎn, yalán ma. Dzɔ́sɔ́ fɔ̄ɔ̄ ádzó dóe, komózan ! 6Á mís mə́ Zāmbá, mə nə́ fɔ́ɔ́ mod anə́ wā, mə ngákomban fɔ́ɔ́ fə ai m̀bɔdɔg anə́ wā ! 7Asú te wɔ̌ŋ yā ámbādā mā, wǎyǐ kig wa dzâ fəg. Adǐd yā átī dámā lâyəǎn kig wa tság á ńnə̄m. 8Dzam dá, o kɔ́bɔ́ mā á mə̄lɔ́, ńdɔ mə wóg bībúg bíe nâ: